Vuonna 2018 kaikista Norjassa myydyistä uusista autoista 31,2% kulkee sähköllä, kertoo itsenäinen Norway Road Federation (NRF). Sähköautojen osuus uusien autojen myynnistä on vahvassa kasvussa, sillä vuonna 2017 uusista autoista 20,8% kulki sähköllä. Vielä viisi vuotta sitten, 2013, uusista autoista vain 5,5% oli sähkömoottoroituja.

Norjan ympäristöministeriön tavoitte on se, että kaikki uudet autot olisivat päästövapaita vuoteen 2025 mennessä. Tavoitteen saavuttamista on kannustettu muun muassa poistamalla autovero sähköautojen kohdalla.

”Tämä on pieni askel kohti vuoden 2025 tavoitetta,” NRF:n johtaja Øyvind Solberd Thorsen sanoi. Hän muistutti samalla, että kuuden vuoden päässä oleva tavoite on kuitenkin vielä pitkän matkan takana, sillä edelleen kaksi kolmasosaa uusista autoista myytiin hybrideinä tai polttomoottoroituina.

Yhteensä Norjassa myytiin 148 000 uutta autoa, joista siis noin 46 000 on täyssähköisiä. Norjan suosituin sähköauto viime vuonna oli Nissan Leaf.

Lähteet: Reuters, LBC, Sky News